b'\n_START_ARTICLE_\nEmballasjeavgift\n_START_PARAGRAPH_\nEmballasjeavgift (avgift p\xc3\xa5 drikkevareemballasje) er en s\xc3\xa6ravgift til statskassen._NEWLINE_Avgiften p\xc3\xa5 drikkevareemballasje ble innf\xc3\xb8rt i 1974. Dagens avgiftssystem best\xc3\xa5r av en milj\xc3\xb8avgift og en grunnavgift. Avgiftsplikten oppst\xc3\xa5r ved produksjon og ved innf\xc3\xb8rsel.\n_START_SECTION_\nGrunnavgiften p\xc3\xa5 engangsemballasje for drikkevarer\n_START_PARAGRAPH_\nGrunnavgiften p\xc3\xa5 engangsemballasje ilegges drikkevareemballasje som ikke kan brukes om igjen i sin opprinnelige form (engangsemballasje). Avgiften skal stimulere til en overgang fra engangsemballasje til gjenbruksemballasje og dermed bidra til \xc3\xa5 redusere avfallsmengden._NEWLINE_I 2010 er avgiftssatsen 1,02 kroner per stykk._NEWLINE_I 2008 var statens inntekter fra grunnavgiften p\xc3\xa5 engangsemballasje 730 mill. kroner.\n_START_SECTION_\nMilj\xc3\xb8avgift p\xc3\xa5 drikkevareemballasje\n_START_PARAGRAPH_\nMilj\xc3\xb8avgiften p\xc3\xa5 drikkevareemballasje skal prise kostnadene ved at drikkevareemballasje havner som s\xc3\xb8ppel i naturen. Avgiften er utformet slik at emballasje av henholdsvis glass, metall og plast/kartong har ulike avgiftssatser. Differensieringen er begrunnet med at ulik type emballasje gir ulik milj\xc3\xb8skade i naturen. Milj\xc3\xb8avgiften er ogs\xc3\xa5 gradert etter returandel, slik at emballasje som inng\xc3\xa5r i godkjente retursystemer f\xc3\xa5r redusert milj\xc3\xb8avgiftssats etter returandelen. Ved returandel p\xc3\xa5 95 pst. eller h\xc3\xb8yere faller avgiften bort. Det er Milj\xc3\xb8direktoratet som godkjenner retursystemer og fastsetter returandel._NEWLINE_I 2010 er avgiftssatsene 4,97 kroner per stykk for glass og metall, 3,00 kroner per stykk for plast og 1,24 kroner per stykk for kartong og papp._NEWLINE_I 2008 var statens inntekter fra milj\xc3\xb8avgiften p\xc3\xa5 drikkevareemballasje 496 mill. kroner.'